ড্যারেল হেয়ার
জানুয়ারি, ১৯৯২ সালে অ্যাডিলেডে অস্ট্রেলিয়া ও ভারতের মধ্যকার খেলা পরিচালনার মাধ্যমে আম্পায়ার হিসেবে অভিষেক ঘটে তাঁর। আইসিসি নীতিমালা অনুযায়ী ২০০২ সাল থেকে হেয়ারকে অস্ট্রেলিয়ার বাইরে টেস্ট খেলা পরিচালনা করতে হয়েছে ও অস্ট্রেলিয়ার কোন টেস্টে খেলা পরিচালনা করেননি। ২৬ থেকে ২৯ ডিসেম্বর, ২০০১ তারিখে মেলবোর্নে অস্ট্রেলিয়ার প্রতিপক্ষ দক্ষিণ আফ্রিকার মধ্যকার খেলাটি সর্বশেষবারের মতো নিজ দেশে টেস্ট পরিচালনা করেছিলেন। ওয়েস্ট ইন্ডিয়ান আম্পায়ার এডি নিকোলসকে সাথে নিয়ে খেলাটি পরিচালনা করেছিলেন।
অ্যালবার্ট ডক
স্বীকৃতি পাওয়ার পরও এমডিএইচবি ১৯৬০ সালের মধ্যেই এই বন্দর থেকে নিষ্কৃতি পাওয়ার জন্য মরিয়া হয়ে উঠলো। বন্দর ভেঙ্গে নতুন একটা কিছু করার সিদ্ধান্ত নিলো তারা। জমিটুকু ওল্ডহ্যাম এস্টেটের কাছে বিক্রি করে দেওয়া হল, ডেভেলোপার গ্রুপটির মালিক তখন হ্যারি হিয়ামস। এই ভূ-খণ্ডে কি করা হবে তার ওপর অসংখ্য পরিকল্পনা গ্রহণ করা হয়েছিলো, তাদের মধ্যে একটিতে হোটেল, রেস্তোঁরা, বার আর শুকিয়ে যাওয়া বন্দরের অববাহিকায় ভূ-গর্ভস্থঃ পার্কিং লটের ব্যবস্থাসহ এক মিনি-সিটি পত্তনের পরিকল্পনাও ছিলো।  জনতার প্রতিবাদের মুখে তারা এই পরিকল্পনা বাতিল করতে বাধ্য হয়। ওল্ডহ্যাম এস্টেট এরপর ১৯৭০ সালে নতুন আরেকটি পরিকল্পনা হাতে নেয়। এই পরিকল্পনাটি "অ্যাকুয়ারিয়াস সিটি  "নামে পরবর্তিতে পরিচিত হয়। প্রকল্পটির মাঝে ৪৪তলার এক দীর্ঘতম বিল্ডিং নির্মাণের কথা ছিলো। প্রকল্পটির ঘোষণা দিতে না দিতেই এমডিএইচবি-র অর্থনৈতিক অবস্থা লাটে উঠে গেল। অবস্থা বেগতিক বুঝে হাত গুটিয়ে নিলো ওল্ডহ্যাম এস্টেটও। পুরো পরিকল্পনাটাই বাতিল হয়ে যায় এভাবে।